**PRIJEDLOG**

Na temelju članka 15. i 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21 i 14/23) i u skladu s Programom javnih potreba u društvenim djelatnostima Općine Martijanec za 2023. godinu („Službeni vjesnik Varaždinske županije“ broj 117/22, „Službeni vjesnik Općine Martijanec“ broj 5/23), **Općinsko vijeće Općine Martijanec na 19. sjednici održanoj 29. studenog 2023. godine donosi**

 **ZAKLJUČAK**

1. Ovim Zaključkom utvrđuje se novčano darivanje umirovljenika, korisnika zajamčene minimalne naknade i korisnika invalidnine sa područja Općine Martijanec prigodom božićnih blagdana u 2023. godini.

2. Prigodno će se darivati novčanim darom u iznosu od 20,00 eura:

- umirovljenici sa upisanim prebivalištem na području Općine Martijanec čija mirovina (tuzemna i/ili inozemna) iznosi 300,00 eura i manje od 300,00 eura mjesečno,

- korisnici zajamčene minimalne naknade sa upisanim prebivalištem na području Općine Martijanec,

- korisnici invalidnine sa upisanim prebivalištem na području Općine Martijanec.

3.Popis osoba koje ostvaruju pravo na božićnu pomoć utvrditi će se temeljem dostavljanih podataka nadležne službe za mirovinsko osiguranje, socijalnu skrb i dostavljenih odrezaka na kojim je vidljiv iznos mirovine.

4. Za provedbu ovog Zaključka zadužuje se Jedinstveni upravni odjel Općine Martijanec.

5.. Ovaj zaključak objaviti će se u „Službenom vjesniku Općine Martijanec“.

KLASA: 402-01/23-01/2

URBROJ: 2186-19-01-23-7

Martijanec, 29. studenog 2023. godine

 **PREDSJEDNIK**

 **OPĆINSKOG VIJEĆA**

 Stjepan Golubić, ing.

**OBRAZLOŽENJE**

**uz prijedlog Zaključka o novčanom darivanju umirovljenika, korisnika zajamčene minimalne naknade i korisnika invalidnine sa područja Općine Martijanec prigodom božićnih blagdana u 2023. godini**

**I. PRAVNA OSNOVA**

Pravni temelj za donošenje ovog Zaključka je članak 31. Statuta Općine Martijanec (SVVŽ br. 10/13, 24/13, 18/18, 9/20, 14/21 i 14/23), a u skladu s Programom javnih potreba u društvenim djelatnostima Općine Martijanec za 2023. godinu („Službeni vjesnik Varaždinske županije“ broj 117/22, „Službeni vjesnik Općine Martijanec“ broj 5/23).

**II. OCJENA STANJA I TEMELJNA PITANJA KOJA SE ŽELE UREDITI**

U Proračunu Općine Martijanec za 2023. godinu osigurana su sredstva za davanje jednokratne božićne pomoći umirovljenicima sa upisanim prebivalištem na području Općine Martijanec čija mirovina (tuzemna i/ili inozemna) iznosi 300,00 eura i manje od 300,00 eura mjesečno, korisnicima zajamčene minimalne naknade sa upisanim prebivalištem na području Općine Martijanec i korisnicima invalidnine sa upisanim prebivalištem na području Općine Martijanec. Predlaže se da se božićne pomoći isplate u novčanom iznosu od 20,00 eura po osobi.

Slijedom navedenog, predlaže se Općinskom vijeću donošenje Zaključka o novčanom darivanju umirovljenika, korisnika zajamčene minimalne naknade i korisnika invalidnine sa područja Općine Martijanec prigodom božićnih blagdana u 2023. godini.

**III. SREDSTVA POTREBNA ZA PROVOĐENJE AKTA TE NAČIN KAKO ĆE SE ISTA OSIGURATI**

Za provođenje ovog akta potrebna sredstva osigurana su u Proračunu Općine Martijanec za 2023. godinu u Razdjelu 002 Jedinstveni upravni odjel, Glavi 00201 Jedinstveni upravni odjel, Programu 1011 Socijalna skrb i ostale novčane pomoći, Aktivnosti A101103 Jednokratne novčane božićne i uskrsne pomoći umirovljenicima, Konto 37212 Pomoć obiteljima i kućanstvima.